PM मोदी के प्रशंसक ने भगवान हनुमान को चढ़ाया 1.25 किलो वजनी सोने का मुकुट, क्या है वजह?  
PM मोदी के प्रशंसक का अनोखा संकल्प
भगवान हनुमान को चढ़ाया सोने का मुकुट
सोने के मुकुट का वजन है 1.25 किलो
प्रधानमंत्री नरेंद्र मोदी का आज 69वां जन्मदिन (PM Modi's 69th birthday) है और इस मौके पर वह गुजरात जाएंगे. वहां पीएम मोदी पूरी क्षमता में भर चुके नर्मदा नदी पर बने बांध सरदार सरोवर का जायजा लेंगे. प्रधानमंत्री इससे पहले अपनी वयोवृद्ध मां हीरा बेन का आशीर्वाद लेने के लिए उनके पास जाएंगे. फिलहाल इस सबके बीच पीएम मोदी के संसदीय क्षेत्र वाराणसी के एक प्रशंसक ने कुछ ऐसा अनोखा संकल्प पूरा किया, जिसके बारे में जानकर आप भी थोड़े हैरान हो जाएंगे. जी हां, सोमवार को बनारस के संकटमोचन मंदिर में भगवान हनुमान को सोने का मुकुट चढ़ाया.
पीएम मोदी के प्रसंशक अरविंद सिंह ने सोमवार को वाराणसी के संकटमोचन मंदिर में 1.25 किलो वजनी सोने का मुकुट चढ़ाया. उनके जन्मदिन के मौके पर अरविंद ने कहा, ''लोकसभा चुनाव से पहले मैंने संकल्प लिया था कि यदि मोदी जी दूसरी बार सरकार बनाती है तो भगवान हनुमान को 1.25 किलो वजनी सोने का मुकुट चढ़ाऊंगा.''

Varanasi:Arvind Singh,a fan of PM Modi offered a gold crown to Lord Hanuman at Sankat Mochan Temple yesterday,ahead of PM's birthday,says,"Ahead of Lok Sabha polls, I took a vow to offer gold crown weighing 1.25 kg to Lord Hanuman if Modi ji formed govt for the second time"(16/9) pic.twitter.com/G6ephry6nC

बता दें, पीएम मोदी के जन्मदिन पर केवाडिया में 'नमामि देवी नर्मदा महोत्सव' आयोजित किया जाएगा. इस महोत्सव में वे भाग लेंगे. इसके अलावा भारतीय जनता पार्टी पीएम के जन्मदिन पर देश भर में सेवा सप्ताह मना रही है. इसके तहत देश भर में कई आयोजन होंगे. वह नर्मदा जिले में सरदार सरोवर बांध का जायजा लेंगे. इस बांध का जलस्तर अपनी पूरी क्षमता पर पहुंचकर 138.68 मीटर हो गया है. इस मौके पर समूचे बांध को सजाया गया है. इस बांध का उद्घाटन पीएम मोदी ने 17 सितंबर, 2017 को किया था.